Document ID: 32005R1151

PADOMES REGULA (EK) Nr. 1151/2005
(2005. gada 15. jūlijs),
ar ko groza Regulu (EK) Nr. 2505/96 par autonomu Kopienas tarifa kvotu atklāšanu atsevišķiem lauksaimniecības un rūpniecības ražojumiem un to pārvaldi
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Padome 1996. gada 20. decembrī pieņēma Regulu (EK) Nr. 2505/96 par autonomu Kopienas tarifa kvotu atklāšanu atsevišķiem lauksaimniecības un rūpniecības ražojumiem un to pārvaldi (1). Kopienas pieprasījums pēc attiecīgajiem produktiem būtu jāapmierina saskaņā ar vislielākās labvēlības nosacījumiem. Tādēļ jaunas Kopienas tarifu kvotas atbilstīgiem apjomiem būtu jāatklāj ar samazinātu vai nulles nodokļa likmi, vienlaikus izvairoties no jebkādiem traucējumiem šo ražojumu tirgos.
(2)
Kvotu apjoms dažām autonomām Kopienas tarifu kvotām nav pietiekams, lai atbilstu Kopienas ražošanas nozares vajadzībām pašreizējā kvotas periodā. Tātad šie kvotu apjomi būtu jāpalielina.
(3)
Tāpēc Regula (EK) Nr. 2505/96 būtu attiecīgi jāgroza.
(4)
Ņemot vērā šīs regulas saimniecisko nozīmīgumu, ir jāatsaucas uz steidzamības iemesliem, kas paredzēti I.3. punktā Protokolā par dalībvalstu parlamentu lomu Eiropas Savienībā, kurš pievienots Līgumam par Eiropas Savienību un Eiropas Kopienu dibināšanas līgumiem.
(5)
Ņemot vērā, ka šo regulu jāpiemēro no 2005. gada 1. jūlija, tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
No 2005. gada 1. jūlija Regulas (EK) Nr. 2505/96 I pielikumu papildina ar kvotām, kas uzskaitītas šīs regulas pielikumā.
2. pants
Kvotas periodu no 2005. gada 1. janvāra līdz 31. decembrim Regulas (EK) Nr. 2505/96 I pielikumā tarifu kvotas 09.2626 apjomu nosaka 1 600 000 vienības.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 15. jūlijā

Labels: 3
1